Potchefstroom - Wikipedia
Potchefstroom se stadsaal
Slagspreuk: Stad van Deskundigheid
Motswe Wa Boitseanape
Potchefstroom se ligging in Noordwes
Koördinate: 26°42′S 27°05′O﻿ / ﻿26.700°S 27.083°O﻿ / -26.700; 27.083Koördinate: 26°42′S 27°05′O﻿ / ﻿26.700°S 27.083°O﻿ / -26.700; 27.083
Dr. Kenneth Kaunda
- Gestig deur
185,4 km² (71,6 vk m)
1 350 m (4 429 vt)
805/km² (2 084,9/myl2)
'n Straat omsoom met eikebome in Potchefstroom
Potchefstroom is 'n stad in die Noordwesprovinsie van Suid-Afrika. Dit was die tweede oudste dorp in die ou Transvaalprovinsie naas die naburige Klerksdorp. Dit is in November 1838 deur Voortrekkerleier Hendrik Potgieter aan die oewers van die Mooirivier gestig. Die stad staan ook as die "Stad van Deskundigheid" bekend. Dit beslaan 2 573 km² en het 162 762 inwoners (munisipaliteit 2011). Dit is 'n handel- en nywerheidsentrum vir die omliggende land- en mynboustreek. Potchefstroom is 120 km wes-suidwes van Johannesburg.
Naamsverandering[wysig | wysig bron]
Daar is tans 'n poging deur die ANC munisipale owerheid om die dorp se naam na Tlokwe te verander, maar baie inwoners het in opstand gekom teen die besluit – hierdie opstand word deur die organisasie Aksie Potchefstroom gelei. Die stadsraad staan wel as Tlokwe Plaaslike Munisipaliteit bekend.
Universiteit[wysig | wysig bron]
Hoofgebou van Potchefstroomkampus
Potchefstroom is 'n groot akademiese dorp. Die Teologiese Skool van die Gereformeerde Kerke in Suid-Afrika, wat in 1869 op Burgersdorp gestig is, is in 1905 na Potchefstroom verskuif. In 1919 het "Het Potchefstroom Universiteitskollege voor Christelike Hooger Onderwijs" ontstaan uit die Literariese Departement van die Teologiese Skool. In 1951 is die PUK erken as 'n selfstandige universiteit wat bekend sou staan as die Potchefstroomse Universiteit vir Christelike Hoër Onderwys (PU vir CHO).
Die PU vir CHO het in 2004 met die University of the Northwest in Mahikeng saamgesmelt om die Noordwes-Universiteit te word en sou voortaan bekend staan as die Potchefstroomkampus van die Noordwes-Universiteit. Hierdie multikampus en multidiverse universiteit het tot stand gekom nadat die regering verreikende veranderings in tersiëre onderwys aangebring het en wetgewing deurgevoer het wat die aantal tersiêre inrigtings in die land verminder het.
Die Potchefstroomkampus het 33 000 studente.
Die universititeit met sy groot aantal studente speel 'n belangrike rol in die dorp se bestaan en gee aan Potchefstroom sy universiteitsdorp-karakter.
Woonbuurte[wysig | wysig bron]
Potchefstroom se woonbuurte sluit die volgende in:
Grimbeeck Park – langs die gholfbaan, tussen die Paryspad (R53) en die Mooirivier.
Oewersig – Langs die Mooirivier, langs die Universiteit se sportterrein en die R501.
Dam Omgewing – langs die Potchefstroom Dam
Mooivallei Park – Langs die R501
Van der Hoff Park – tussen die N12 en die PUK sportterrein.
Die Bult – langs die PUK.
Bailie Park – tussen die N12 en R53
Miederpark – suid van die N12, en wes van die Mooirivier.
Kannoniers Park – Tussen die R53 en die spoorlyn, suid van die Midiclinic Hospitaal.
Dassierand – (aan die westekant van Potchefstroom) wes van die R53 na Ventersdorp
Jool[wysig | wysig bron]
Dit is 'n jaarlikse optog ten bate van liefdadigheid waar al die eerstejaars van die Potchefstroomkampus van die Noordwes-Universiteit, in hul koshuisverband, deur die strate van die dorp loop met vlotte wat hulle self gebou en versier het.
Aardklop[wysig | wysig bron]
Die Aardklop Nasionale Kunstefees word jaarliks aan die einde van September in Potchefstroom aangebied.
Trivia[wysig | wysig bron]
Die N12 nasionale pad gaan deur Potchefstroom.
'n Hoenderras, die Potchefstroom Koekoek, is vernoem na die stad.
Potchefstroom is die oudste distrik in die "trans-vaal", die gebied noord van die Vaalrivier.
Tydens die Krieketwêreldbeker 2003 is Potchefstroom se Senwespark vir drie wedstryde ingespan.
President Marthinus Wessel Pretorius se graf in Potchefstroom.
Bezuidenhout-voorval, belastingverset en uitbreek van die Eerste Vryheidsoorlog.
Gereformeerde kerk Cachet
Gereformeerde kerk Noordbrug
Gereformeerde kerk Potchefstroom
Gereformeerde kerk Potchefstroom-Die Bult
Gereformeerde kerk Potchefstroom-Mooirivier
Gereformeerde kerk Potchefstroom-Noord
Gereformeerde kerk Potchefstroom-Oos
Gereformeerde kerk Potchefstroom-Suid
NG gemeente Eerste Vesting
NG gemeente Potchefstroom
NG gemeente Potchefstroom-Die Bult
NG gemeente Potchefstroom-Grimbeekpark
NG gemeente Potchefstroom-Miederpark
NG gemeente Potchefstroom-Mooirivier
NG gemeente Potchefstroom-Noord
NG gemeente Potchefstroom-Oos
NG gemeente Potchefstroom-Vyfhoek
NG gemeente Potchefstroom-Wes
NG gemeente PUK-Kandelaar
↑ 1,0 1,1 1,2 1,3 Som van die hoofplekke Mooivallei Park, Potchefstroom, Ikageng, Promosa en Mohadin tydens die 2011-sensus.
↑ Sensus 2011, Statistiek Suid-Afrika p.11 NW402: Tlokwe City Council
Wikimedia Commons bevat media in verband met Potchefstroom.
Die Gereformeerde Kerke in Suid-Afrika
Potchefstroomkampus van die Noordwes-Universiteit
Appeldraai • Bruidegomskraal • Doornkop • GaMogopa • Goedgevonden A • Makokskraal • Tshing • Ventersdorp • Vlieger • Welgevonden
Boskop • Ikageng • Lindequesdrif • Matlwang • Mohadin • Mooivalleipark • Potchefstroom • Promosa • Venterskroon
Griekwalande en Boererepublieke in Suider-Afrika tussen 1795 en 1902
Gestig tussen 1795 en 1830
Republiek van Swellendam • Republiek van Graaff-Reinet • Adam Koksland (Philippolis) • Waterboersland (Griekwastad)
Gestig tussen 1830 en 1840
Zoutpansberg • Winburg • Potchefstroom • Winburg-Potchefstroom • Natalia Republiek
Gestig tussen 1840 en 1870
Republiek Winburg-Potchefstroom • Republiek van Kliprivier • Republiek van Lydenburg • Oranje-Vrystaat •
Transvaal / Zuid-Afrikaansche Republiek • Republiek van Utrecht • Griekwaland-Oos • Griekwaland-Wes
Gestig tussen 1880 en 1902
Goosen • Klein Vrystaat • Nieuwe Republiek • Stellaland • Verenigde Staten van Stellaland • Republiek van Upingtonia / Lijdensrust
Ontsluit van "https://af.wikipedia.org/w/index.php?title=Potchefstroom&oldid=1925165"
Die bladsy is laas op 13 Februarie 2019 om 21:15 bygewerk.